ระเบียบเทศบาลตำบลประโคนชัยระเบียบเทศบาลตำบลประโคนชัยว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๙ เพื่อให้การบริการ การจัดระบบ การขอการอนุญาตและการบริการข้อมูลข่าวสารของราชการที่อยู่ในความรับผิดชอบของเทศบาลตำบลประโคนชัยเป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ ประกอบกับข้อ ๓แห่งประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูเทศบาลตำบลประโคนชัยจึงวางระเบียบไว้ ดังต่อไปนี้ข้อ ๑ระเบียบนี้ เรียกว่า ระเบียบเทศบาลตำบลประโคนชัยว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบเทศบาลตำบลประโคนชัยว่าด้วยหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๔ข้อ ๔บรรดาระเบียบข้อบังคับและคำสั่งอื่นใดของเทศบาลตำบลประโคนชัยในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ในระเบียบนี้ข้อมูลข่าวสารของราชการ หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใดๆที่อยู่ในความครอบครองหรือควบคุมดูแลของเทศบาลตำบลประโคนชัยตามกฎหมายว่าด้วยข้อมูลข่าวสารของราชการศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลตำบลประโคนชัยตามกฎหมายว่าด้วยข้อมูลข่าวสารของราชการหน่วยงานในสังกัด หมายความว่าหน่วยงานในสังกัดเทศบาลตำบลประโคนชัย ซึ่งมีฐานะเป็นกองสำนัก หรือเทียบเท่าขึ้นไปคณะกรรมการ หมายความว่าคณะกรรมการข้อมูลข่าวสารของเทศบาลตำบลประโคนชัยข้อ ๖ให้นายกเทศมนตรีรักษาการตามระเบียบนี้และให้มีอำนาจออกประกาศหรือคำสั่ง และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้หมวด๑คณะกรรมการข้อมูลข่าวสาร ข้อ๗ ให้มีคณะกรรมการข้อมูลข่าวสารเทศบาลตำบลประโคนชัยประกอบด้วย๑. ปลัดเทศบาล ประธานกรรมการ๒.ผู้อำนวยการกองสาธารณสุขและสิ่งแวดล้อม กรรมการ๓. ผู้อำนวยการกองช่าง กรรมการ๔. หัวหน้ากองคลัง กรรมการ๕. หัวหน้าสำนักปลัดเทศบาล กรรมการ๖. หัวหน้ากองการศึกษา กรรมการ๗. หัวหน้ากองการประปา กรรมการ๘. หัวหน้ากองสวัสดิการสังคม กรรมการ๙.หัวหน้ากองวิชาการและแผนงาน กรรมการและเลขานุการ๑๐.นิติกร กรรมการและผู้ช่วยเลขานุการ๑๑.เจ้าหน้าที่วิเคราะห์นโยบายและแผน กรรมการและผู้ช่วยเลขานุการข้อ ๘ให้คณะกรรมการ มีอำนาจหน้าที่ดังต่อไปนี้(๑) กำหนดหลักเกณฑ์เกี่ยวกับการบริหาร การจัดระบบการขอ การอนุญาตและการบริการข้อมูลข่าวสารของราชการ(๒)พิจารณาวินิจฉัยประเภทข้อมูลข่าวสารของราชการที่ไม่ต้องเปิดเผยหรือข้อมูลข่าวสารของราชการที่เป็นความลับของทางราชการ(๓)พิจารณาวินิจฉัยประเภทข้อมูลข่าวสารของราชการที่ควรจัดเก็บไว้ที่สำนักงานเทศบาลตำบลประโคนชัย หรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๔) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารของราชการกับหน่วยงานของรัฐและเอกชน(๕)พิจารณาวินิจฉัยกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖)แต่งตั้งคณะอนุกรรมการหรือคณะทำงานเพื่อปฏิบัติการในเรื่องใดๆ(๗) ดำเนินการอื่นใดเพื่อให้เป็นไปตามกฎหมายว่าด้วยข้อมูลข่าวสารของทางราชการข้อ ๙การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะครบองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้น อีกเสียงหนึ่งเป็นเสียงชี้ขาดข้อ ๑๐ให้นำความในข้อ ๙มาใช้บังคับการประชุมคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒การจัดระบบข้อมูลข่าวสารของราชการ ข้อ ๑๑ให้หน่วยงานในสังกัดรวบรวมข้อมูลข่าวสารที่อยู่ในความรับผิดชอบส่งให้กองวิชาการและแผนงาน จัดทำเป็นศูนย์ข้อมูลข่าวสาร เทศบาลตำบลประโคนชัยในกรณีมีเหตุอันควรสงสัยว่า ข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการวินิจฉัยตามอำนาจหน้าที่ข้อ ๑๒การดำเนินการตามข้อ ๑๑ให้หน่วยงานในสังกัดจัดให้มีเจ้าหน้าที่ผู้รับผิดชอบเพื่อควบคุม ดูแล ตรวจสอบติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด๓การขอตรวจดูการขอข้อมูลข่าวสาร และการอนุญาต ข้อ ๑๓ส่วนราชการ หน่วยงานเอกชนหรือประชาชนที่มีความประสงค์จะเข้าตรวจดูศึกษา หรือขอสำเนาข้อมูลข่าวสารให้ยื่นคำขอเป็นหนังสือพร้อมทั้งแสดงเหตุผลและความจำเป็นในการขอรับข้อมูลข่าวสารต่อเจ้าหน้าที่ประจำศูนย์ข้อมูลข่าวสารเทศบาลตำบลประโคนชัยข้อ ๑๔ให้เจ้าหน้าที่ประจำศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของทางราชการข้อ ๑๕ข้อมูลข่าวสารใด หากมีกฎหมาย ระเบียบหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวนั้นด้วยข้อ ๑๖การรับรองสำเนาข้อมูลข่าวสารให้เจ้าหน้าที่ผู้รับผิดชอบในเรื่องข้อมูลข่าวสารนั้นๆ ซึ่งดำรงตำแหน่งตั้งแต่ระดับ ๓ ขึ้นไป เป็นผู้รับรองสำเนาข้อมูลข่าวสารหมวด๔ค่าธรรมเนียม ข้อ ๑๗ให้เรียกเก็บค่าธรรมเนียมการรับรองสำเนาเอกสารคำรับรองละ๓ บาทข้อ ๑๘ค่าธรรมเนียม ข้อ ๑๗ และข้อ ๑๘ให้เป็นรายได้ ของเทศบาลตำบลประโคนชัยข้อ ๑๙สำหรับผู้มีรายได้น้อยซึ่งมีพยานหลักฐานมาแสดงยืนยันที่เชื่อถือได้นายกเทศมนตรีตำบลประโคนชัยอาจพิจารณายกเว้นค่าธรรมเนียมหรือลดอัตราค่าธรรมเนียมที่กำหนดในหมวดนี้ได้ตามความจำเป็นหมวด๕เจ้าหน้าที่ผู้รับผิดชอบ ข้อ ๒๐ให้งานประชาสัมพันธ์กองวิชาการและแผนงาน เป็นผู้รับผิดชอบจัดสถานที่บริการข้อมูลข่าวสารของราชการการยื่นคำขอ การติดต่อเพื่อขอรับข้อมูลข่าวสารของราชการหรือให้คำแนะนำในการติดต่อกับหน่วยงานในสังกัด และเป็นศูนย์ประสานงานกับหน่วยงานในสังกัดเทศบาลตำบลประโคนชัย เพื่อให้บริการข้อมูลข่าวสารของราชการข้อ ๒๑ให้งานนิติการ กองวิชาการและแผนงานเป็นผู้รับผิดชอบ เรื่อง การรายงานการส่งข้อมูลข่าวสารลงประกาศในราชกิจจานุเบกษาตามกฎหมายว่าด้วยข้อมูลข่าวสารของราชการประกาศณ วันที่ ๖ ธันวาคม พ.ศ. ๒๕๔๙ธีระศักดิ์หาญประโคนนายกเทศมนตรีตำบลประโคนชัยโสรศ/ผู้จัดทำ๒๘มีนาคม ๒๕๕๐นฤดล/ปรับปรุง๑๘พฤศจิกายน ๒๕๕๑[๑]ราชกิจจานุเบกษา เล่ม ๑๒๔/ตอนพิเศษ ๓๐ ง/หน้า ๔๙/๑๖ มีนาคม ๒๕๕๐